Moby väitti tapailleensa nuorta Natalie Portmania, nyt laulaja esitti anteeksipyynnön muistelmateoksen paljastuksista - Kulttuuri | HS.fi
Mobyn mukaan hänen olisi pitänyt olla Portmaniin yhteydessä kirjan tekovaiheessa.
Moby väitti tapailleensa nuorta Natalie Portmania, nyt laulaja esitti anteeksipyynnön muistelmateoksen paljast
Moby eli Richard Melville Hall ja Natalie Portman. (KUVA: Bill Alkofer / Zuma & Tony Gentile / Reuters)
Julkaistu: 26.5. 11:32
26.5. 11:32
Yhdysvaltalainen muusikko Mobyhttps://www.hs.fi/haku/?query=moby esitti näyttelijä Natalie Portmanille https://www.hs.fi/haku/?query=natalie+portmanille anteeksipyynnön tuoreeseen muistelmateokseensa liittyvän kohun vuoksi. Moby julkaisi anteeksipyynnön Instagram-tilillään.
53-vuotias laulaja-muusikko kertoo tajunneensa, että iso osa häneen kohdistuneesta kritiikistä on aiheellista.
”Kun aikaa on kulunut, olen ymmärtänyt, että paljon siitä kritiikistä, joka on kohdistettu minuun liittyen siihen, että sisällytin Natalien Then It Fell Apartiin, on hyvinkin aiheellista”, Moby kirjoitti.
Moby kertoi muistelmateoksessaan Then It Fell Apart tapailleensa Portmania tämän ollessa 20-vuotias. Laulajan mukaan Portman flirttaili hänelle pukuhuoneessa, ja niin tapailu käynnistyi. Moby kertoo itse olleensa tuolloin 33-vuotias. Moby ”yritti olla Portmanin poikaystävä”, kunnes Portman lopetti suhteen tavattuaan jonkun toisen.
Lue lisää: Laulaja Moby väittää tapailleensa nuorta Natalie Portmania – Portman kieltää tapailun ja puhuu ”vanhemmasta miehestä, joka käyttäytyi karmivasti”https://www.hs.fi/kulttuuri/art-2000006114664.html
Portman kiistihttps://www.hs.fi/kulttuuri/art-2000006114664.html Mobyn väitteet Harpers Bazar -lehden haastattelussa alkuviikosta. Hän kertoi ensinnäkin olleensa kyseisten tapahtumien aikaan 18-, ei 20-vuotias.
”Olin yllättynyt kuullessani, että hän määritteli tuon lyhyen ajan, jona tuskin tunsin hänet, tapailuksi, koska itse muistan huomattavasti vanhemman miehen, joka käyttäytyi minua kohtaan karmivasti, kun olin juuri valmistunut lukiosta (high schoolista)”, Portman kertoo haastattelussa.
”Hän sanoo, että olin 20. En varmasti ollut. Olin teini-ikäinen. Olin juuri täyttänyt 18.”
Portman kertoo olleensa nuorena Moby-fani ja menneensä katsomaan artistin keikkaa. Kun Portman ja Moby esiintymisen jälkeen tapasivat, Portmanin mukaan Moby ehdotti, että he voisivat olla ystäviä.
”Hän oli kiertueella, ja minä tein elokuvaa, joten vietimme aikaa yhdessä vain muutaman kerran ennen kuin ymmärsin, että tässä oli vanhempi mies, joka oli kiinnostunut minusta tavalla, joka tuntui sopimattomalta.”
Anteeksipyynnössään Moby ei tunnusta julkaisseensa kirjassaan virheellisiä tietoja. Hän pyytää anteeksi sitä, ettei ollut Portmaniin yhteydessä ennen kirjan julkaisemista.
Hän myös sanoo, että hänen ja 14 vuotta nuoremman Portmanin välinen ikäero oli sellainen, että hänen olisi ”pitänyt käyttäytyä vastuullisemmin ja kunnioittavammin”.
Laulaja Moby väittää tapailleensa nuorta Natalie Portmania – Portman kieltää tapailun ja puhuu ”vanhemmasta miehestä, joka käyttäytyi karmivasti”
Heikki Sarmanto on sukupolvensa suomalaisten jazzmuusikoiden kirkkaimpia tähtiä, jonka tuotanto on hengästyttävän laaja, ja hän säveltää yhä päivittäin 19.6.2019